
በቤኒሻንጉል ጉሙዝ ክልል
የመሶብ አንድ ማዕከል አገልግሎት 
የጥቅማ ጥቅምና የማትጊያ የአሰራር ሥርዓት 
ማንዋል
                                                 ጥር 2018 ዓ.ም.
                                                  አሶሳ

 መግቢያ
የመንግስት ተቋማት አገልግሎት አሰጣጥ ዘመናዊና፣ ቀልጣፋና ተወዳዳሪ የአንድ ማዕከል አገልግሎት አሰጣጥ ስርዓት በመዘርጋት ማዕከሉ በአገልግሎት አሰጣጡ በሀገር አቀፍ ደረጃ ተወዳዳሪና የተገልጋይ እርካትን ያረጋገጠ የአገልጋይነት ስሜት ያለውና የአገልጋይነት ስብዕና የተላበሰ ውጤታማ ዘመናዊ የሰው ሀብት አስተዳደር ስርዓት በመተግብር የፈጻሚዎች የስራ አፈጻጸም መሰረት ያደረገ በእቅድ እና በመረጃ የተመሰረተ የማትጊያ፣ የጥቅማጥቅም፣ የቦነስ የክፍያ ስርዓት በመዘርጋት የማዕከሉ ሰራተኛ ተረጋግቶና ውጤታማነቱን ባስጠበቀ መልኩ ማዕከሉ ከመንግስት የተሰጠውን ተልዕኮ በማሳካት ሀገራዊ የሲቪል ሰርቪስ ሪፍርም ለማረጋገጥና ለሌሎች ተቋማት የልህቀት ማዕከል በመሆን ለማገልገል በመንግስት ቅድሚያ የተሰጠው ቁልፍ ተግባር በመሆኑ ይህንን ግብ ለማሳካት የሚያስችል የማትጊያና የጥቅማጥቅም ክፍያ ስርዓት እንዲኖር በማስፈለጉ ይህን ታሳቢ ተደርጎ ተዘጋጅቷል፡፡

1. አጭር ርዕስ
ይህ ማንዋል “የመሶብ የአንድ ማዕከል አገልግሎት የጥቅማ ጥቅምና ማትጊያ የአሰራር ስርዓት ማንዋል ቁጥር ----/2018 ተብሎ ሊጠቀስ ይችላል፡፡

2.ትርጓሜ
የቃሉ አገባብ ሌላ ትርጉም የሚያሰጠው ካልሆነ በስተቀር በዚህ ማንዋል ውስጥ፡-
 1. ማትጊያ ማለት በአገልግሎት አሰጣጣቸው የአገልጋይነት ስሜት የተላበሱና በላቀ የአፈጻጻም ደረጃ አርዐያነት ያለው ተግባር ለፈጸሙ ፈጻሚዎች የሚሰጥ ሽልማት ወይም ክፍያ ነው ።
 2. ጥቅማጥቅም ማለት በማዕከሉ በሰራተኝነት ከተመደቡ ወይም ከተቀጠሩ ጀምሮ ለማዕከሉ  ሰራተኞች የሚፈጸም ክፍያ ወይም ጥቅማጥቅሞች ናቸው።

   3. ቦነስ ክፍያ ማለት ማዕከሉ ባስመዘገበው ከፍተኛ ውጤት ሰራተኞችን ለማበረታታት የሚያገለግል ተጨማሪ የክፍያ አይነት ነው።

4. የአገልግሎት ዘመን ማበረታቻ ክፍያዎች፣ ማለት የማዕከሉ ሰራተኞች ማዕከሉን አገልግለው በጡረታ ወይም በማዕከሉ አነሳሽነት ከስራው ሲሰናበቱ ለማበረታቻና ለመቋቋሚያ የሚከፈል ክፍያ ነው።
3. የማትጊያ እና የጥቅማ ጥቅም አስፈላጊነት
በማዕከሉ ለሚሰጡ አገልግሎቶች እና ስራዎች ግብ መሳካት ቁልፍ ሚና አበርክቶ ያለው በመሆኑ ሰራተኞችን ለተሻለ የስራ ተነሳሽነት ይነሳሳል፣ ውጤታማ ስራ እንዲሰሩና የተሰጣቸውን ግብ እንዲያሳኩ ያበረታታል፣ተሳትፎ በመጨመር የስራ ውጤታማነትን ይጨምራል ከዚህ በተጨማሪ፣
1- የተገልጋይ እርካታን ለማረጋገጥ ያግዛል፣
2- ሰራተኞችን ለቀጣይ የተሻለ ስራ እንዲነሳሱ ያግዛል፣
3- በማዕከሉ ውስጥ የመቆየት ፍላጎት ይጨምራል፣
4- የሰራተኞችን ፍልሰት ይቀንሳል፣
5- የባለቤትነት ሰሜትን እንዲኖር ያደርጋል፣
6- የማዕከሉን አገልግሎት አሰጣጥ ባህል ለማሳደግ ይጠቅማል፣
7- ወደ ማዕከሉ በቅጥር የመቀላቀል ፍላጎት ይፈጥራል፣ 

8- የአገልጋይነት ስሜት የሚፈጥረው የመንፈስ እርካትን ይጨምራል ፡፡
4. የማትጊያ እና የጥቅማ ጥቅም አይነቶች
1- ገንዘብ ነክ ክፍያዎች

2- የአይነት እና የቁሳቁስ ሽልማቶች(ስጦታዎች)
3- በስራ ሃላፊነት ደረጃ መሰረት የሚገኝ ወይም የሚሰጥ ጥቅማ ጥቅም 

5. የማትጊያ ክፍያ ማስፈጸሚያ መስፈርቶች
የሰራተኞች የዕለት ተዕለት የሥራ እንቅስቃሴ ክትትል ሪፖርት እና በተቀመጠው የአገልግሎት አሰጣጥ ደረጃና ጥራት መመዘኛ እና መለኪያ እንዲሁም በየወሩ መጨረሻ ላይ በሚደረግ የአገልግሎት አሰጣጥ ምዘና ሪፖርት ሲሆን እንደ አጠቃላይ ደግሞ በአመቱ መጨረሻ በሚደረግ ምዘና ላይ በሚዘጋጅ ሪፖርት መሰረት  በማድረግ ይሆናል።
 6. የምዘና ውጤትና ደረጃ
ከላይ በተዘረዘሩት የክትትልና ምዘና አገልግሎት አሰጣጥ መስፈርቶች መሠረት የማዕከሉን አፈጻጸም በመመዘን የአገልግሎት አሰጣጥ ደረጃ ይቀመጣል፡፡ የምዘና ውጤቱም እንደሚከተለው ይሆናል፡፡
1- የላቀ ውጤት
ከ95-100(
2- በጣም ከፍተኛ
ከ85-94(
3- ከፍተኛ

ከ75-84(
4- መካከለኛ

ከ65-74(
5- ዝቅተኛ

ከ55-64( እና

6- በጣም ዝቅተኛ
54( እና በታች
  ከላይ በዝርዝር በቀረቡት የምዘና ውጤቶች መሠረት የሚከተሉት ደረጃዎች ተቀምጠዋል። 

1. "የላቀ ውጤት” ያስመዘገቡ ባለሙያዎችና ማዕከላት "1ኛ (የወርቅ) ደረጃ"፤

2. "በጣም ከፍተኛ ውጤት” ያስመዘገቡ ባለሙያዎችና ማዕከላት "2ተኛ (የብር) ደረጃ"፤ እና 
3. "ከፍተኛ ውጤት” ላስመዘገቡ አካላት "3ተኛ (የነሐስ) ደረጃ  የሚሰጥ ይሆናል፡፡
7. የማትጊያ ክፍያ
የማትጊያ ክፍያ ወይም ጥቅማ ጥቅም በፈጻሚዎች የምዘና ውጤት ደረጃቸው የላቀ እና ከፍተኛ ውጤት ያስመዘገቡ ሰራተኞች በክትትልና ምዘና የስራ ክፍል አማካኝነት ተወዳድረው በማዕከሉ ሃላፊ ውጤቱ ሲጸድቅ የሚፈጸም ይሆናል በዚህ መሰረት የማትጊያ ክፍያ ወይም የጥቅም አይነቶቹ

1- በክልሉና ሀገር አቀፍ ደረጃ የቱሪስት መዳራሻ የሆኑ ቦታዎችን ማዕከሉ በሚያዘጋጀው እቅድ መሰረት የሀገርን እወቅ የጉዞ ፕሮግራም ወጪ ከሙሉ መስተንግዶ ማቅረብ
2- የቦነስ ክፍያ ባስመዘገቡት በአፈጻጸም ውጤት መሰረት የሚፈጸም ይሆናል
3- የትምህርት ዕድል- በማዕከሉ ተቀጥረው ወይም ተመድበው ያገለገሉ ሰራተኞች በሰው ሀብት ስራ ክፍል በኩል በሚዘጋጅ ዝርዝር መስፈርት መሰረት ደመወዝ የሚከፈልበት እና ያለደመወዝ የትምህርት እድል ተጠቃሚ ሊደረግ ይችላል፣ የትምህርት እድል ተጠቃሚ የወጣበትን ወጪ ታሳቢ ባደረገ መልኩ ግዴታውን እንዲወጣ የስራ ውል እንዲገባ ይደረጋል፣ ከዚህ በታች የተጠቀሱት የትምህርት እድል አይነቶች ተግባራዊ ሊደረጉ ይችላል
      ሀ/ የሀገር ውስጥ ወይም የውጪ ሀገር የትምህርት እድል ተጠቃሚነት 

      ለ/ በመንግስት የትምህርት ተቋማት የሀገር ውስጥ የትምህርት ወጪ መሸፈን

ሐ/ ለልጆች የትምህርት ቤት ክፍያ ወይም የትምህርት መሳሪያ አቅርቦት

8. የጥቅማጥቅም አይነቶች
1. የደንብ ልብስ እና የንጽህና መጠበቂያ ቁሳቁስ አቅርቦት
ማዕከሉ ለሁሉም ሰራተኞች እና ለበጎ ፍቃድ አገልግሎት ሰጪ ሰራተኞች ደረጃውን የጠበቀ የደንብ ልብስ አቅርቦት ያቀርባል፣ ለቀረበው የደንብ ልብስ በገበያ ዋጋ መሰረት በየወሩ የላውንደሪ ወጪ ይሸፍናል፣ በየወሩ ደረጃውን የጠበቀ የግል ንጽህና መጠበቂያ ሳሙና፣ ሶፍት፣ እና ዱቄት ወይም ፈሳሽ ሳሙና ይቀርባል ዝርዝሩ በአፈጻጸም መመሪያ ይወሰናል፡፡
2. የስልጠና ዕድል
በማዕከሉ ተቀጥረው ወይም ተመድቦው በማዕከሉ በማገልገል ላይ ያሉት ሰራተኞች በሰው ሀብት የስራ ክፍል በኩል በሚዘጋጅ ዝርዝር መስፈርት መሰረት የአጭር ጊዜ የስልጠና እድል ተጠቃሚ እንዲሆኑ ይደረጋል፡፡ 

3. አበል
የማዕከሉ ሰራተኛ ከማዕኩሉ ስራ ጋር በተያያዘ ከዚህ በታች የተጠቀሱት የአበል ክፍያዎች ለስራ በተመደቡበት የስራ መደብ እና የስራ ሃላፊነት ደረጃ መሰረት ባደረገ መልኩ እንዲሁም ከማዕከሉ ዋና ስራ ቦታ ውጪ ለሚፈጽሟቸው ስራዎች በፋይናንስ አሰራር ስርዓት መሰረት የአበል ክፍያ የሚፈጸም ይሆናል ፡፡
· የሃላፊነት አባል

· የመኖሪያ ቤት አበል(የቤት ክራይ አበል)
· የትራንስፖርት ወጪ አበል

· የበረሃ እና ቆላማ አካባቢ የስራ አበል

· የቀን ውሎ አበል፡፡ አፈጻጸሙ በመመሪያ ይወሰናል፡፡
4. የጤና ሽፋን
የማዕከሉ ሰራተኞች ከተቀጠረበት ወይም ከተመደቡበት ቀን ጀምሮ ከዚህ በታች የተጠቀሱትን የጤና ሽፋን አገልግሎት ያገኛሉ፣ የማዕከሉ የበጎ ፍቃድ አገልግሎት ሰራተኞች እና ቤተሰቦች በማዕከሉ ህክምና መስጫ ክሊኒክ ያለክፍያ ተጠቃሚ ይሆናሉ፣ ሆኖም ግን ማዕከሉ የህክምና መስጫ ማዕከል ከሌለው፡-
1. በሀገር ዉስጥ በመንግስት የህክምና ተቋም ለማዕከሉ ሰራተኛ፣ ባለቤት እና ልጆች ነጻ ህክምና
2. ለማዕከሉ ሠራተኞች ሙሉ ወጪ የተሸፈነ የጤና መድህን ሽፋን ፣
3. የስፖርት ማዘውተሪያ ስፍራዎች ያለክፍያ ተጠቃሚነት፣ 
6. የቤት አቅርቦት
በማዕከሉ ተቀጥረው ወይም ተመድበው አስቀድሞ ከመንግስት መኖሪያ ቤት ያልተሰጣቸው ወይም ያላገኙ በማዕከሉ ከ2 አመት በላይ ያገለገሉ ሰራተኞች ማዕከሉ ከሚመለከተው የመንግስት መስሪያ ቤት ጋር በመነጋገር ከዚህ በታች በተጠቀሰው መሰረት የቤት አቅርቦት እድል ተጠቃሚ ይሆናል፣ 
1. ከኪራይ ቤቶች አስተዳደር የኪራይ ቤት እንዲያገኙ የተደረጉ ሰራተኞች ከማዕከሉ ስራውን ሲለቁ ቤቱን የማስረከብ ሃላፊነት አለባቸው፡፡ ሆኖም የግል ቤት ያላቸውን ሰራተኞች አይመለከትም፡፡
2. በመንግስት የቤት ልማት ፕሮግራም ቅድሚያ ዕድል ማግኘት፣
3.  ለቤት ግንባታና ግዢ የባንክ ብድር አቅርቦት ማመቻቸት፣
4.  የመንግስት የኪራይ ቤት አቅርቦት ቅድሚያ ዕድል ማግኘት

5.  የማህበር ቤት ለመገንባት የግንባታ መሬት አቅርቦት ማመቻቸት፡፡
9. አመታዊ የሰራተኞች መዝናኛ አገልግሎት
የማእኩሉ ሰራተኞች ማእከሉ በሚይዘዉ ዕቅድ መሠረት ከዚህ በታች በተጠቀሱት ፕርግራሞች ላይ ተሳታፊ እንዲሆኑ ይደረጋል 

1. በሀገራችን የተለያዩ የቱሪስት መዳረሻ ቦታዎች ሙሉ ወጪ ተሸፍኖ ዓመታዊ መዝናኛ ፕሮግራም ማከናወን
2. በሀገራችን ውስጥ ባሉ የቱሪስት መዳረሻ ቦታዎች፣ የአንድ ጊዜ ነፃ የደርሶ መልስ የአየር ቲኬት ወይም የባቡር ጉዞ ወይም የየብስ ጉዞ መጓጓዣ ወጪ ይሸፈናል፡፡

10. በማዕከሉ የካፍቴሪያ፣ የምግብ እና የተለያዩ ማህበራዊ አገልግሎቶች አቅርቦት
        1. በአነስተኛ እና ተመጣጣኝ በሆነ ዋጋ የሸቀጦች እና ቁሳቁሶች አቅርቦት
2. በአነስተኛ ክፍያ የምግብና ሻይ አቅርቦት

        3. ነጻ የልጆች ማቆያ አገልግሎት 
  11. የሃላፊዎች ተሸከርካሪ እንዲሁም የሰራተኞች ሰርቪስ አቅርቦት
ለማዕከሉ የስራ ሃላፊዎች፣ ተሿሚዎች እና ሠራተኞች ከዚህ በታች የተጠቀሱት የተሸከርካሪ መኪና እና የሰርቪስ አቅርቦት ማመቻቸት፤
1. የሠርቪስ አገልግሎት ከመኖሪያ አካባቢ እስከ መስሪያ ቤት እና ከመስሪያ ቤት እስከ መኖሪያ አካባቢ ማመቻቸት፣
2. ለሥራ ኃላፊዎች የተሸከርካሪ እና የነዳጅ አቅርቦት ማመቻቸት፣
3. በማዕከሉ የሰርቪስ አቅርቦት በሌለባቸው ጊዚያት ሰራተኞች በአማራጭ የሚጠቀሙትን የትራንስፖርት ወጭ በማእከሉ እንዲሸፈን ማድረግ፡፡
12. የሞባይል ስልክ እና ኢንተርኔት አቅርቦት
የማእከሉ የስራ ባህሪ የሞባይል ስልክና የኢንተርኔት አቅርቦት የሚጠይቅ በመሆኑ በስራ ቦታ እንዲሁም ከስራ ቦታ ወጪ ለማእኩሉ የስራ ሃላፊዎች እና ሰራተኞች ከዚህ በታች የተጠቀሱትን አገልግሎትች እንዲያገኙ ይደረጋል፡፡ አፈጻጸሙ በመመሪያ ይወሰናል፡፡
1. ያልተገደበ እና የተገደበ  የሞባይል ኢንተርኔት አቅርቦት፣
2. ያልተገደበ የመስመር ስልክ ወይም የሞባይል አየር ስዓት አቅርቦት፣
3. ዘመናዊ የስልክ ቀፎ አቅርቦት፣
13. የማትጊያ ክፍያ ለማን ይፈጸማል
1. ከማዕከሉ ሰራተኞች መካከል የተሻለ የሰራ አፈፃፀም ውጤት ያላቸው እና በክትትልና  ምዘና ስራ ክፍል ተመዝነው የላቀ ውጤት ላመጡ ሰራተኞች የሚሰጥ ይሆናል።

2. የማትጊያና ጥቅማ ጥቅም በቡድን እና በተናጠል ለፈጻሚ ሊሰጥ ይችላል።

14. ለማትጊያ ሽልማት አሰጣጥ ጥቅም ላይ የሚውሉ መረጃዎች
1- የተገልጋዮች የአልግሎት እርካታ ዳሰሳ ጥናት መረጃ 

2- ከማዕከሉ የቴክኖሎጂ አስተዳደር ክፍል የአገልግሎት አሰጣጥ መረጃ 

3- ከባለድርሻ መስሪያ ቤቶች የተገኘ መረጃ 

4- የዕለት ተዕለት ክትትልና ምዘና ሪፖርት 

5- የላቀ ውጤት ያስመዝገቡ ሰራተኞች ውጤቱ ለበላይ ሃላፊ ቀርቦ ሲጸድቅ ተግባራዊ ይደረጋል፡፡
15. የማትጊያ ሽልማት በማን ይሰጣል
· የማትጊያ ሽልማት  አሰጣጥ ስነ ስርዓት በማዕከሉ የበላይ ሃላፊ ወይም በተጋባዥ እንግዳ በኩል ሊፈጸም ይችላል  ፡፡
16. የማትጊያ ሽልማት የበጀት ምንጭ፣
· የማትጊያ ክፍያ ወይም ሽልማት በጀት ከመንግስት ለማዕከሉ ከተመደበ በጀት፣ ከማዕከሉ አገልገሎት አሰጣጥ ከሚሰበሰብ ገቢ፣ ከአገልግሎት ሰጪ እናት ተቋማት ከሚሰበስቡት የአግልግሎት ክፍያ፣ እንዲሁም ከአጋር ድርጅቶች ከሚገኝ ገቢ ለማትጊያ ክፍያ ወይም ሽልማት እንዲውል የሚደረግ ይሆናል።
17. የማንዋሉ አፈጻጸም

     በዚህ ማንዋል መሰረት የተመላከቱ የማትጊያ ወይም የማበረታቻ አይነቶች ተፈጻሚ የሚሆኑት ማዕከሉ አዘጋጅቶ በሚያጸድቀው ዝርዝር የአፈጻጸም መመሪያ መሰረት ይሆናል፡፡

